62024CJ0280_INF
Решение на Съда (осми състав) от 5 юни 2025 г. —[Malicník] (
i
)
(Дело C‑280/24)
„Преюдициално запитване — Защита на потребителите — Неравноправни клаузи в потребителските договори — Директива 93/13/ЕИО — Преценка на неравноправността на клауза, която не е договорена индивидуално — Член 3, параграф 1 и член 4, параграф 1 — Договор за потребителски кредит — Клауза, озаглавена „Такса за отпускане на кредита“ — Изискване за прозрачност — Член 4, параграф 2 и член 5 — Клауза, в която не се уточнява съдържанието на предоставяните услуги срещу тази такса — Достатъчност на наименованието на таксите, понасяни от потребителя, и на посочването на точния им размер — Задължаване на потребителя с всички разноски за престациите, свързани с таксата за отпускане на кредита“
1.
Защита на потребителите — Неравноправни клаузи в потребителските договори — Директива 93/13 — Неравноправна клауза по смисъла на член 3 — Клауза, която задължава потребителя да плати такса за отпускане на кредита, но не уточнява съдържанието на предоставяните срещу тази такса услуги — Изискване за прозрачност — Национална съдебна практика, съгласно която подобна клауза е съвместима с това изискване, тъй като е достатъчно посочването на наименованието на таксата и точния ѝ размер — Недопустимост
(Директива 93/13 на Съвета, член 4, параграф 2 и член 5)
(вж. т. 32—41; т. 1 от диспозитива)
2.
Защита на потребителите — Неравноправни клаузи в потребителските договори — Директива 93/13 — Неравноправна клауза по смисъла на член 3 — Клауза, която задължава потребителя да плати такса за отпускане на кредита — Преценка на неравноправността от националния съд — Критерии — Действителни услуги или разходи, които спадат към престациите, извършвани от кредитора при сключването на договора и необходими за сключването му — Клауза, която възлага в тежест на потребителя разноските, свързани с икономическата дейност на кредитора — Допустимост — Условие — Пропорционалност
(Директива 93/13 на Съвета, член 3, параграф 1 и член 4, параграф 1)
(вж. т. 43—52; т. 2 от диспозитива)
Диспозитив
1)
Член 4, параграф 2 и член 5 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкуват в смисъл, че
не допускат национална съдебна практика, съгласно която клауза относно такса, свързана с отпускането на кредит, в сключен с потребител договор за кредит отговаря на предвиденото в тези разпоредби изискване за прозрачност само защото, от една страна, от наименованието на тази такса следва, че тя покрива извършваните от кредитора действия, които са необходими за сключването на договора и са вътрешноорганизационен за кредитора въпрос, и от друга страна, размерът на посочената такса е определен точно в договора.
2)
Член 3, параграф 1 и член 4, параграф 1 от Директива 93/13
трябва да се тълкуват в смисъл, че
за да отговаря на предвидените в тези разпоредби изисквания, клауза относно „такса за отпускане на кредита“ в сключен с потребител договор за кредит трябва да съответства на действителни услуги или разходи, които разумно спадат към престациите, извършвани от кредитора при сключването на този договор и необходими за това сключване, при изключване на всякакво припокриване между различните такси или между заплащаните с последните услуги, като такава клауза не може да се счита за неравноправна само защото чрез нея потребителят се задължава за разноски по стопанската дейност на финансовата институция, освен ако не задължава потребителя с непропорционални такси спрямо разходите, свързани със съответните услуги, и спрямо размера на заема.
(
i
)	Името на настоящото дело е измислено. То не съвпада с истинското име на никоя от страните в производството.